《峡山飞来寺》
明代·卢梦阳

七十二峰环古台，至今人说是飞来。重重石磴诸天尽，细细松笙万壑哀。

翠竹苍藤悬日月，水声山色变云雷。老僧为道归猿事，空见残碑生绿苔。

作者简介：卢梦阳，字少明，别号星野。顺德人。明世宗嘉靖十七年（一五三八）进士。官至福建右布政使。著有《焕初堂集》。清道光《广东通志》卷二八○有传。